איסמעיל סברי יעקוב

איסמעיל סברי בן יעקוב (במלאית: Ismail Sabri Yaakob; בג'אווי: إسماعيل صبري بن يعقوب; נולד ב-18 בינואר 1960) הוא מדינאי מלזי אשר כיהן כראש ממשלת מלזיה מ-21 באוגוסט 2021 ועד 24 בנובמבר 2022.<ref></ref> חבר פרלמנט מטעם מחוז ברה מאז 2004, סגן נשיא הארגון הלאומי של מלזיה המאוחדת (UMNO), מפלגה מרכזית בקואליציית Barisan Nasional (BN) המיישרת קו עם תנועת Perikatan Nasional (PN). הוא שימש כסגן ראש הממשלה מיולי 2021 ועד אוגוסט 2021, במשך 40 ימים בלבד, וכמה תפקידי שר בממשלות השונות מ-2008 עד 2021. כתוצאה מהמשבר הפוליטי המלזי 2020–2021, הוא מונה רשמית והושבע למשרת ראש הממשלה ב-21 באוגוסט 2021 בעקבות התפטרות קודמו מוהידין יאסין.<ref></ref> הוא ראש ממשלת מלזיה הראשון שנולד לאחר עצמאותה של מלזיה ב-1957 (אז פדרציית מלאיה) והראשון שהוא מנהיג האופוזיציה לשעבר.

הוא כיהן במספר תפקידים בממשלת BN תחת ראשי הממשלות לשעבר עבדאללה אחמד בדאווי ונג'יב רזאק ממרץ 2008 ועד ההפסד הבחירות הכלליות בשנת 2018, כולל שר לפיתוח כפרי ואזורי, שר החקלאות והתעשייה החקלאית, שר לענייני סחר מקומי, קואופרטיבים וצרכנות ושר הנוער והספורט.<ref></ref> הוא היה מנהיג האופוזיציה בממשל Pakatan Harapan (PH) ממרץ 2019 ועד קריסתה בפברואר 2020 על רקע המשבר הפוליטי המלזי ב-2020. בממשלת PN הוא מונה לשר בכיר האחראי על הביטחון ממרץ 2020 ועד לקידומו לסגן ראש הממשלה ביולי 2021, במהלכו בלט בתגובת המדינה למגפת הקורונה במלזיה. הוא הנהיג את סיעת מפלגתו (UMNO) שהמשיכה לתמוך בראש הממשלה מוהידין יאסין ביוני 2021, כשהמפלגה משכה את תמיכתה בעקבות הטיפול הכושל של הממשלה במגפה. לאחר קריסת הממשלה והתפטרותו של מוהידין, הוא נכנס בהצלחה למשא ומתן על מנת להיות ראש ממשלה באוגוסט 2021 לאחר שזכה לתמיכת רוב חברי הפרלמנט.<ref name=":5"></ref><ref></ref> איסמעיל עורר מחלוקת על הערותיו לתמיכה בעליונות המלאים האתניים במלזיה.<ref name=":3"></ref><ref name=":1"></ref><ref name=":8"></ref>

==ביוגרפיה==
=== ראשית חיים וחינוך ===
איסמעיל נולד בטמרלוהּ שבמדינת פהנג במלזיה<ref name=":6"></ref> וגדל כבן לאיכר.<ref></ref> לאחר שסיים את לימודיו ב-Jaya Akademik, המשיך את לימודיו באוניברסיטת מלאיה במגמת משפטים בשנת 1980. כותרת עבודת הגמר שלו למשפטים היא "טיפול בעצירים פוליטיים במלזיה" ("Layanan terhadap tahanan politik di Malaysia").<ref></ref>

בשנת 1985 החל את דרכו המשפטית כעורך דין. לאחר מכן מונה כחבר במועצה המחוזית טמרלוה בשנת 1987 וחבר במועצה העירונית בשנת 1996. בשנת 1995 מונה למזכיר הפוליטי של שר התרבות, האמנות והתיירות, סבארדודין צ'יק. הוא מונה גם לחבר דירקטוריון מועצת פהנג טנגרה (DARA) בשנת 1995, כמו גם למועצה לקידום התיירות המלזית באותה שנה. לפני כניסתו לפרלמנט בשנת 2004 כיהן איסמעיל סברי כיו"ר מתחם הספורט הלאומי.<ref></ref>
== קריירה פוליטית ==
איסמעיל במהלך מסע הבחירות בבגאן פינאנג לשנת 2009
לאחר מינויו כחבר בוועדת UMNO של סניף טמרלוה בשנת 1987, מילא מספר תפקידים כגון: ראש המידע בסניף טמרלוה בשנת 1988, ראש הנוער בסניף טמרלוה בשנת 1993 וסגן ראש UMNO של סניף טמרלוה בשנת 2001. הוא מונה כמנהל סניף ברה בשנת 2004 לאחר תהליך שינוי גבולות של מחוזות בחירה פדרליים. איסמעיל סברי נבחר לפרלמנט בבחירות הכלליות של 2004, והפך לחבר הפרלמנט הראשון במושב החדש של מחוז ברה בפהנג.<ref></ref>
==== תפקידיו בממשלה ====
הוא נבחר מחדש בבחירות הכלליות של 2008<ref name="The Star election results"></ref> ומונה בקבינט השלישי של ראש הממשלה עבדאללה באדאווי לשר הנוער והספורט (2008–2009).<ref></ref>

באפריל 2009, תחת ראש הממשלה החדש נג'יב רזאק, הוא הפך לשר המסחר המקומי, קואופרטיבים וצרכנות (2009–2013).<ref> </ref>

הוא הציג את תוכנית Menu Rakyat 1Malaysia (MR1M) בשנת 2011 שמטרתה לסייע לאנשים להשיג מזון במחירים נוחים.<ref></ref> החל מפברואר 2012 השתתפו בתוכנית 1,314 גופים ברחבי המדינה.<ref></ref>
איסמעיל במהלך קרנבל הנוער של Putrajaya MAHA 2013.
לאחר הבחירות הכלליות לשנת 2013, בהן שמר על מושבו בפרלמנט, מונה לשר החקלאות והתעשייה החקלאית (2013–2015).<ref></ref> משרדו של איסמעיל הציג את יוזמת "הג'יהאד נגד המתווכים" (במלאית: "Jihad Memerangi Orang Tengah") שמטרתה לחסל את תפקיד המתווכים בענף החקלאות.<ref></ref> התוצרת משלושת ענפי המשנה של החקלאות, דהיינו אורז, דיג וירקות ופירות, משווקים ישירות לצרכנים באמצעות פלטפורמות שונות, לרבות מרכז רכישה לאורז (פוסאט בליאן פאדי), שוק הדייגים (פסאר נלאיין), שוק האיכרים (פסאר טני) ועוד. משרד השירות הציבורי טען כי ההכנסה של חקלאים, דייגים ויצרני בעלי חיים גדלה כתוצאה מיוזמה זו, בעוד הצרכנים יכולים להשיג מוצרים טריים במחירים נמוכים יותר מאלו המוצעים בשוק הציבורי (pasar awam).<ref></ref> הוא מונה לשר לפיתוח כפרי ואזורי (2015–2018) לאחר חילופי גברא בקבינט ביולי 2015.<ref></ref><ref></ref> משרדו השיק בנובמבר 2015 יוזמה של עיור כפרי (מלאית: "Membandarkan Luar Bandar") כדי לתת מענה לצרכים ולרצונות של אנשים תוך שמירה על תהליך הפיתוח הכפרי. כדי לעודד את הדור הצעיר להמשיך לחיות ולבנות את עתידם באזורים הכפריים, הורחבו התשתיות הכפריות הבסיסיות, במיוחד באזורים שאינם עשירים כמו סבה וסראוואק, כמו גם באזורים כפריים במלזיה בחצי האי המלאי, כולל אזוריהם של קבוצת המיעוט אורנג אסלי .<ref></ref>

איסמעיל העלה את הרעיון של קניוני מארה דיגיטל באוגוסט 2015, שהם בעצם קניונים שמוכרים מוצרי טכנולוגיית מידע, אך רק של ספקים מקומיים. היוזמה נועדה לאפשר ליותר סוחרים למכור מוצרים דיגיטליים וגאדג'טים, עם דמי שכירות נמוכים יותר ממרכזים קיימים אחרים.<ref name="LowYat2"></ref> לסוחרים ניתן סבסוד על שכירות למשך שישה חודשים.<ref></ref>

===שר ההגנה===
בבחירות 2018 קואליציית BN לא הצליחה לשמור על כוחה וחדלה להיות מפלגת שלטון, אם כי אסמעיל הצליח לשמור על המושב שלו בפרלמנט. לאחר הבחירות איסמעיל התמודד לראשונה על משרת סגן נשיא המפלגה בבחירות 2018, שלאחר מכן זכה במספר הקולות הגבוה ביותר לפני המועמדים המובילים מהדזיר חאליד וחאלד נורדין. ב-20 בדצמבר 2018 מונה לסגן נשיא המפלגה, בעוד שמוחמד חסן המכהן מילא בפועל את תפקיד הנשיא במשך יותר מחצי שנה.<ref></ref><ref></ref> הוא מונה למנהיג האופוזיציה בפרלמנט בשנת 2019 כאשר נשיא המפלגה אחמד זאהיד חמידי פרש מבתפקיד.<ref></ref>

במרץ 2020 לאחר קריסת ממשלת PH, מונה לשר ההגנה ולעמדת שר בכיר (משרה חדשה שנוצרה באותו זמן עבור ארבעה שרים בכירים בקואליציה) בקבינט PN שהורכב על ידי ראש הממשלה הטרי, מוהידין יאסין.<ref></ref> כהונתו כללה עריכת תדרוכים יומיים הקשורים בנושאי אבטחה במהלך מגפת הקורונה, כולל אלה הקשורים להגבלות על צו בקרת התנועה, שהוביל להטלת מגבלות וסגרים.<ref name=":0"></ref><ref></ref><ref></ref> הוא מתח ביקורת על אל-ג'זירה על סרט תיעודי על טיפול במהגרים במהלך ההתמודדות עם המגפה ודרש מהרשת להתנצל על "דיווח שווא".<ref></ref> במהלך הבחירות במדינת סבה בשנת 2020, איסמעיל סברי אמר לעיתונות כי מצביעים שנסעו לסבה להצביע ממדינות אחרות לא יצטרכו להיכנס לבידוד עם שובם.<ref></ref><ref name=":7"></ref>

===סגן ראש ממשלת מלזיה===
ביולי 2021 מונה לסגן ראש ממשלת מלזיה על ידי ראש הממשלה מוהידין יאסין תוך שמירה על תפקידו כשר ההגנה. הוא הוחלף על ידי הישאמודין חוסיין במשרת השר הבכיר.<ref name="Muhyiddin reshuffles Malaysian Cabinet, promoting Ismail Sabri to deputy prime minister"></ref> השינוי נערך על ידי התקשורת כטקטיקה של מוהידין להקל על המתחים בתוך קואליציית PN תוך קידום נציגים ממפלגת UMNO לעמדות כוח, שכן חלק מהחברים במפלגה החלו לערער על הנהגת מוהידין.<ref></ref> איסמעיל עמד בראש סיעת UMNO שהמשיכה לתמוך בראש הממשלה מוהידין יאסין ביולי 2021, אף על פי שחלק ניכר מחברי המפלגה הסירו את תמיכתם בו בשל הטיפול הכושל לטענתם במגפת הקורונה.<ref></ref> הדבר הביא לפיצול במפלגה ולחוסר ודאות אם מוהידין יוכל להמשיך לקבל תמיכה מהם.<ref></ref> לאחר התפטרותו של מוהידין מראשות הממשלה ב-16 באוגוסט 2021 עם אובדן תמיכת הרוב בממשלה על רקע המשבר הפוליטי המתמשך במדינה, התפזר הקבינט שלו. ביומו ה-40 בתפקיד, איסמעיל היה אז לסגן ראש ממשלת מלזיה המכהן הכי פחות זמן בהיסטוריה של מלזיה.<ref></ref>

===ראש ממשלת מלזיה===
איסמעיל סברי מונה לראש ממשלת מלזיה התשיעי על ידי היאנג די-פרטואן אגונג עבדאללה מפהנג לאחר שהסתפק בכך שהוא קיבל את אמון הרוב בפרלמנט, כאשר בסך הכל 114 מתוך 220 חברי הפרלמנט מינו אותו בהתאם לסעיף 40 (2) (א) וסעיף 43 (2) (א) לחוקה הפדרלית של מלזיה. הוא הושבע רשמית למשרת ראש הממשלה בארמון איסטנה נגרה ב-21 באוגוסט 2021.<ref></ref><ref name=":4"></ref><ref></ref> עתירה מקוונת נגד מינויו צברה יותר מ-350,000 חתימות החל מ-21 באוגוסט 2021.<ref></ref> הוא הגיש את רשימת הקבינט שלו לאישור היאנג די-פרטואן אגונג והודיע על הרכב הקבינט ב-25 באוגוסט 2021.<ref></ref>

==חיים אישיים==
הוא התחתן עם מוהייני זאינל עבידין בשנת 1986. הוא אב לבת אחת ולשלושה בנים.<ref></ref> בנו גדאפי איסמעיל סברי (או בשמו העממי דאפי) השתתף בעבר בעונה 5 של תוכנית הריאליטי המקומית Akademi Fantasia.<ref></ref> בתו היחידה, נינה סברינה נשואה למעצב האופנה המקומי ג'וביאן מנדגיה.<ref></ref> איסמעיל ידוע באהדתו למועדון הכדורגל צ'לסי.<ref></ref>

== קישורים חיצוניים ==

== הערות שוליים ==

קטגוריה:ראשי ממשלת מלזיה
קטגוריה:שרי הגנה
קטגוריה:שרי חקלאות
קטגוריה:עורכי דין
קטגוריה:מוסלמים
קטגוריה:ילידי 1960